Нацрт

Скупштина Града Ниша, на основу члана 32. тачка 15. и члана 66. став 3. Закона о локалној самоуправи („Службени гласник Републике Србије“, број: 129/07 и 83/14-др.закон), Мишљења Министарства финансија број: 401-2/9-1/2015-001 од 29.01.2015. године, члана 37. Статута Града Ниша („Службени лист Града Ниша“, број: 88/08) и члана 28. Одлуке о буџету Града Ниша за 2015. годину („Службени лист Града Ниша“, број: 102/2014 и 9/2015), на седници одржаној дана \_\_\_\_\_\_\_ 2015. године, донела је

ОДЛУКУ

о изменама и допунама Одлуке о задуживању Града Ниша

Члан 1.

У Одлуци о задуживању Града Ниша („Службени лист Града Ниша“, број 9/2015 и исправка 10/2015) у члану 3. после става 1 додаје се став 2 који гласи: „Кредит по кредитној партији „AIK Banka AD” Niš број: 105020458002486057 који доспева 26. 12. 2021. године, реализоваће се у складу са Законом о јавним набавкама“.

Досадашњи ставови 2 и 3 постају 3 и 4.

Члан 2.

 У члану 4. после речи: „банке“ брише се зарез и додају речи: „и осталих међународних организација и међународних финансијских институција у складу са Законом о јавним набавкама“.

 У осталом делу, текст остаје непромењен.

Члан 3.

Ова одлука ступа на снагу даном објављивања у „Службеном листу Града Ниша“.

Број: \_\_\_\_\_\_\_\_\_\_\_

У Нишу, \_\_\_\_\_\_\_\_ 2015. године

СКУПШТИНА ГРАДА НИША

 ПРЕДСЕДНИК

Проф. др Миле Илић

**Образложење**

Сходно информацијама које је руководство Града Ниша добило од представника EBRD, а везано за реализацију одлуке Скупштине Града Ниша број: 06-59/2015-3-02 od 09. 02. 2015. године, којом се Град Ниш задужује код банака а ради рефинансирања постојећих кредита, као и финансирања капиталних инвестиција, као и услов под којима би евентуално EBRD ушла у финансијски аранжман са Градом у реализацији одлуке. Град се определио да кредит код „AIK Banka AD” Niš број: 105020458002486057 који доспева 26. 12. 2021. године покуша да реализује кроз евентуални аранжман са EBRD-ом који пружа значајно квалитетније услове од услова који ће бити могући код комерцијалних банака.

Због процедура и дужине њиховог трајања са једне стране и неопходности да се почне у оптималном року са планираним инвестицијама и рефинансирањем постојећих кредита, Град се определио за овакав облик набавке само једног кредита, што би било реализовано у наредних 4 до 5 месеци, чиме се не би нарушила планирана динамика како рефинансирања кредита, као и финансирања дела капиталних инвестиција у другој половини текуће године.

 Такође, један од разлога за опредељење за овакав вид набавке рефинансирања кредита је услов који има EBRD а који предвиђа искључиву могућност да износ одобрен на име рефинансирања мора бити приближно еквивалентан одобреном кредиту за капиталне инвестиције.

 Обзиром на процену да ће ниво одобрених средстава за капиталне инвестиције у другој половини године бити приближан могућем износу добијеном аранжманом са EBRD, а узимајући у обзир оквирно понуђене услове од стране EBRD, економски разлози су једини и опредељујући чинилац за предлог доношења овакве одлуке, тј. измене већ донете Одлуке о задуживању Града Ниша.

НАЧЕЛНИК

 Миљан Стевановић